Nova Zełanda New Zealand ,Aotearoa La Nova Zełanda la xe un Stado de l'Oceania che el se cata inte l'Oceano Pacifego meridional . El Mar de Tasman el la separa da l'Australia, situà cerca 2000 km a nord-ovest. La Nova Zełanda la ga na superficie de 268 000 km². La se stende par cerca 1 500 km da nord a sud. El Stado el xe principalmente formà da tre ìzołe: la Isola del Nord, la Isola del Sud e Isola de Stewart, e da un gran numaro de ìzołete pì chiee. La Nova Zełanda la ga na forma longa e streta: in tute do e ìzołe la costa ocidental no la xe mai pì distante de 200 km da quela oriental. El Streto de Cook, che el separa le do ìzołe, el xe largo 26 km. La Isola del Sud la ze atraversada da le Alpe meridionałi, una de łe caene montagnoze pi' inportanti de ła Osèania. Inte el 2006 la povolazion la jera de 4 076 000 co na densità de cerca 15 ab/km²; i tre quarti de la povolazion la vive inte l'ìzoła del nord, pì favorevola climatigamente. La cavedal la xe Wellington; altre cità pì povolae le xe Auckland, Christchurch e Hamilton. La povolazion de la Nova Zełanda la xe costituia par l'82% da bianchi de orizene inglese e scoseze; i indizeni de etnia polinesiana i xe cerca 201 000. Esiste menoranse de cinesi, indiani, todeschi, olandesi e taliani.